Ο **Μπούργκρεντ της Μερκίας**, Αγγλοσάξονας βασιλιάς της Μερκίας (*Burgred*, 852-874) ήταν διάδοχος του Μπέορθγουλφ της Μερκίας ο οποίος ήταν πιθανότατα συγγενής του. Ο Μπούργκρεντ έμεινε γνωστός σαν ο γαμπρός του Έθελγουλφ του Ουέσσεξ λόγω του γάμου του με την μοναδική κόρη του Σάξονα βασιλιά Έθελσγουιθ, ο γάμος γιορτάστηκε με μεγαλοπρεπείς τελετές στα ανάκτορα του Τσίππενχαμ στο Ουέσσεξ το Πάσχα του 853 αλλά δεν απέκτησαν παιδιά.

Ανατροπή από τους Βίκινγκ
-------------------------

Το 853 ο Μπούργκρεντ έστειλε απεσταλμένους στο πεθερό του ζητώντας βοήθεια να αντιμετωπίσει την εξέγερση των Ουαλών στα δυτικά τμήματα του βασιλείου του στην Ιρλανδική θάλασσα, ο πεθερός του έστειλε αμέσως βοήθεια με την οποία κατόρθωσε να τους υποτάξει. Δώδεκα χρόνια μετά την επιτυχία του Μπούργκρεντ απέναντι στους Ουαλούς (865) η Μερκία δέχτηκε επίθεση από τον μεγάλο στρατό των Βίκινγκ, μετά τις επιτυχίες τους στην Ανατολική Αγγλία και στην Νορθούμπρια έφτασαν μέσω της Μερκίας στο Νότιγχαμ (867). Ο Μπούργκρεντ ζήτησε βοήθεια από τον κουνιάδο του Έθελρεντ του Ουέσσεξ και του Κεντ αλλά στάθηκε ανίκανος να τους αντιμετωπίσει και αναγκάστηκε να αγοράσει την ειρήνη. Οι Βίκινγκ έκαναν νέα προέλαση (874) από το Λίντσεϊ στο Ρέπτον, κυρίευσαν το Τάμγουορθ αναγκάζοντας τον Μπούργκρεντ και την σύζυγο του να δραπετεύσουν από τον θρόνο. Οι Βίκινγκ τοποθέτησαν νέο βασιλιά τον Κέολγουλφ Β΄ της Μερκίας και τον ανάγκασαν να δώσει όρκους υποταγής απέναντι τους. Ο Μπούργκρεντ δραπέτευσε στην Ρώμη όπου και πέθανε, τάφηκε στην Σάντα Μαρία της Αγγλικής σχολής στην Ρώμη. 
Τα νομίσματα του Μπούργκρεντ εξακολουθούσαν να κυκλοφορούν και μετά από τον ίδιο σε πολύ μικρότερο βαθμό, το 1998 μια δέσμη νομισμάτων του Μπούργκρεντ βρέθηκε από Πανεπιστήμιο του Μπέρμιγχαμ κοντά στο κάστρο του Μπάνμπουρι. Ασημένια νομίσματα του Μπούργκρεντ βρέθηκαν τον Δεκέμβριο του 2003 σε μια ακτή του Γιορκσάιρ την οποία οι Βίκινγκ χρησιμοποιούσαν σαν τόπο ταφής των πλοίων τους.

Παραπομπές
----------

1. ↑  «Kindred Britain»
2. ↑  p10644.htm#i106432. Ανακτήθηκε στις 7  Αυγούστου 2020.
3. 1 2 3 4  Darryl Roger Lundy: (Αγγλικά) *The Peerage*.
4. ↑  Ann Williams; Alfred P. Smyth; D. P. Kirby (1991). A Biographical Dictionary of Dark Age Britain: England, Scotland, and Wales, C. 500-c. 1050
5. ↑  "Burgred (d. 874?)". Oxford Dictionary of National Biography (online ed.). Oxford University Press
6. ↑  "Burgred (d. 874?)". Oxford Dictionary of National Biography (online ed.). Oxford University Press
7. ↑  One or more of the preceding sentences incorporates text from a publication now in the public domain: Chisholm, Hugh, ed. (1911). "Burgred". Encyclopædia Britannica. 4 (11th ed.). Cambridge University Press. p. 820.
8. ↑  Anglo-Saxon Chronicle, s.a. 874
9. ↑  "Burgred (d. 874?)". Oxford Dictionary of National Biography (online ed.). Oxford University Press
10. ↑  Dr Rory Naismith; Dr Martin Allen; Dr Elina Screen (28 December 2014). Early Medieval Monetary History: Studies in Memory of Mark Blackburn. Ashgate Publishing, Ltd. p. 409

Πηγές
-----

* Ann Williams; Alfred P. Smyth; D. P. Kirby (1991). A Biographical Dictionary of Dark Age Britain: England, Scotland, and Wales, C. 500-c. 1050
* Anglo-Saxon Chronicle: MS A v. 3, Janet Bately (ed.), Brewer, Rochester (NY) 1986
* "Burgred (d. 874?)". Oxford Dictionary of National Biography (online ed.). Oxford University Press.
* Dr Rory Naismith; Dr Martin Allen; Dr Elina Screen (28 December 2014). Early Medieval Monetary History: Studies in Memory of Mark Blackburn

Εξωτερικοί σύνδεσμοι
--------------------

* Μπούργκρεντ Αρχειοθετήθηκε 2020-09-20 στο Wayback Machine.
* Νομίσματα του Μπούργκρεντ

|  |
| --- |
| Μπούργκρεντ της Μερκίας **Δυναστεία "Β"** |
| Βασιλικοί τίτλοι |
| ΠροκάτοχοςΜπέορθγουλφ της Μερκίας | **Βασιλιάς της Μερκίας**852 - 874 | ΔιάδοχοςΚέολγουλφ Β΄ |



|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Burgred of Mercia  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |